Pamph., E. — Kolybrassos? (Ayasofya) — later 2nd c. AD
Region: Asia Minor — Pamphylia

βηρυτον το παροιθεν οτε πτολιν ηλθον ες ε[σθλην] ρωμαικης μουσης εινεκα και νομιμων ελπωρην γελοωσαν εχων και δαιμονα πικρο[ν] ουκετ επι πατρην ηλυθον ημετερην. αλλα με πρωτον εδεκτο δικασπολιησι μελοντα αστυ παλαιστινης ορχαμος αμφιεπων κειθεν δ αντιοχοιο φιλη πολις εκ δε μ εκεινης βειθυνων αγαθη δεξατο μητροπολις ενθεν εμον στηθεσσι νοον και επιφρονα μητιν κερτος ομηλικιης πολλον αγασσαμενος συνκαθεδρον θηβης νειλωιδος ηγεμονηος θηκεν. ο δ αρπακτης πριν χρονον εκτελεσαι πριν πατρην ιδεειν με το δευτερον ηδε γονηας ηρπασεν εξαπινης εις αχεροντ αιδης. τηλ[οθε δ] ερχομενος με πατηρ προσπτυξατο χερσι νεκρον επι ξεινης κειμενον εισοροων. αλλα και ως νειλον τε μεγαν και ποντον ανυσσα αντι γαμων στοναχων τουτον εχειν με ταφο[ν]. μητηρ δ αυτ οδυνηισι πεπαρμενη εν χθονι κιται κειμε δ ωδε κονων ανηρ μουσηισι μεμηλως ψυχην ες μακαρων νησσον εχων αγαθην. αλλα πατερ τρωιλε μη τοσσον οδυρεο και γαρ αριστοι παιδες επουρανιων ηλυθον εις αιδην.